TÄNAVAKARJANE
Tahaksid sa teada,
kuidas Piiblis kõik need imed ja tunnustähed sündisid?
Kuidas tervenemine ja kõik see muu võiks sündida ka su oma elus?
Imede sündimine uskliku elus on sama lihtne kui jalgrattasõit.
Kümnest kutist üks saab endale jalgratta.
Keegi neist pole eales rattaga sõitnud,
aga siis see üks sõidab uhkelt õue peal ringi.
Teised aga vaatavad pealt ja ütlevad: "No on ikka alles osav!"
Ja on ehk pisut kadedadki, et teine nii hästi rattaga sõidab.
Ehk siis on üks, kes eristub teistest.
Kuidas aga oleks lood siis,
kui kõik õpiksid rattaga sõitma?
Sel juhul polekski see üks kutt enam nii eriline.
Sama lugu on ka Jumala asjadega.
Need, kes on läinud me eel, on kinnituseks sellest,
et need, kes kuulutavad evangeeliumi, neid saadavad ka imed ja tunnustähed,
haiged saavad terveks, kurjad vaimud lahkuvad,
inimesed tulevad usule ja isegi surnud tõusevad üles.
Meie aga vaatame seda rahvahulga seast pealt ja mõtleme:
"Oh ei, minu puhul ei toimiks see iial! Ma pole piisavalt püha ega hea..."
Kõik sellised mõtted, mis annavad mõista, et sa ei saa sellega hakkama.
Aga mõtle, kui küsimus olekski vaid jalgrattasõidus?
Kui Jumal tahaks, et me harjutaks lapse kombel rattasõitu,
jõudes mingi hetk arusaamisele, et kõik ju oskavad seda
ja ega see nüüd nii raske ka ole.
Tahaks lugeda ülesandest,
mille Jeesus andis täiesti tavalistele sellidele; oma järgijaile.
Jeesus ütles: "Ja kui te lähete kuhugi linna
ja teid võetakse vastu, siis sööge, mida teile ette pannakse,
ja tehke terveks sealsed haiged ja öelge neile:
Jumala riik on teie lähedal!”
Panite tähele, mida Jeesus ütles, kui need sellid Ta juurde tulid?
Ta ütles: "Tore, et uskusite mu sõna.
Te läksite, tegite ja asjad, millest rääkisin, sündisid.
Mina ise läkitasin teid ja seetõttu on teil meelevald nende asjade üle.
Kuid ärge jääge kinni sellesse, rõõmustades kõige nähtu üle.
Sest olulisem kui see, mis sündis, on see, et su nimi oleks eluraamatus.
On äärmiselt oluline, et sa kuulud Jeesusele ja oled Tema oma.
Et su patud on andeks antud ja sa oled uuestisündinud ülalt,
pääsedes maise elu lõpus taevasse.
Jeesus ütles: teie minge ja teie tervendage kõik haiged.
Sama kehtib ka tänapäeval meie puhul, et me järgiks Jeesust.
"Kuid uskujaid saadavad sellised tunnustähed:
minu nimel ajavad nad välja kurje vaime, räägivad uusi keeli,
tõstavad paljaste kätega üles mürkmadusid,
ning kui nad jooksid midagi surmavat, ei kahjustaks see neid;
haiged, kellele nad panevad käed peale, saavad terveks.”
Aga jüngrid läksid välja ja kuulutasid kõikjal,
ning Issand toetas neid ja kinnitas sõna tunnustähtedega."
Ehk jüngrid läksid tegema seda, mida Jeesus oli käskinud.
Kui nad poleks seda teinud, poleks ka midagi juhtunud.
Jeesus lubas olla koos meiega
ja kui me läheme välja, siis Tema teeb seda kõike meie läbi.
Küsimus pole mitte meis vaid Jeesuses, kes avas tee Jumala ligiollu.
Jumal ütles: minge tehke neid asju ja imed järgivad neid, kes usuvad.
Seega on aeg, et usklikud hakkaksid tõeliselt uskuma Jumala Sõna.
Mitte mõeldes, et küll on tore, et kusagil kellelelgi midagi juhtus.
Kõik see sama võib juhtuda ka sinuga ja sinu läbi.
Jeesus tahab tunnistada just sinu elu läbi, et Ta Sõna on tõde.
Seetõttu tahan kutsuda igatühte teist, kes meid praegu vaatate,
sisenema kõigesse sellesse üleloomulikku,
mille Jumal on meile avanud Jeesuse nime läbi.
Taevane Isa, ma palun,
et iga me vaataja võiks kogeda Sinu väge ja Su Püha Vaimu ligiolu.
Täida igat usklikku oma Püha Vaimu ja tulega just praegu.
Ma palun, et imed ja tunnustähed tuleksid esile nende eludes.
Ma palun, et Sa annaks neile julgust tunnistada Sinust
ja panna käed haigete peale, nii et need saavad terveks.
Ole õnnistatud Jeesuse nimel!
Kui me saated on sind puudutanud, saada meile tagasisidet
ekraanil olevale e-maili aadressile.
Jään ootama su kirja! Ole tubli!
Tõlge: Anne-Ly Raukas